
Številka:  322-0002/2026
Datum:    4. 5. 2026


Občinski svet Občine Selnica ob Dravi

Zadeva:	Predlog za obravnavo na ……redni seji Občinskega sveta Občine Selnica ob Dravi.

	NASLOV GRADIVA:

	
	Letni program turizma Občine Selnica ob Dravi za leto 2026

	PREDLAGATELJ
GRADIVA:
	
	Županja, dr. Vlasta KRMELJ, univ. dipl. inž.


	VSEBINA GRADIVA:

	
	Letni program, obrazložitev



	POROČEVALEC/CI:

	
	dr. Vlasta KRMELJ, županja

	PRIPRAVLJAVEC/CI
GRADIVA:
	
	Občinska uprava v sodelovanju s Forumom za turizem. 



PREDLOG SKLEPA:	
Občinski svet Občine Selnica ob Dravi sprejme Letni program turizma Občine Selnica ob Dravi za leto 2026.

PREDLOG POSTOPKA IN NAČIN SPREJEMA:
Sklep je sprejet, če zanj glasuje večina opredeljenih glasov na seji prisotnih svetnic in svetnikov.


dr. Vlasta KRMELJ, univ. dipl. inž.
ŽUPANJA

Na podlagi 14. in 15. člena Zakona o spodbujanju razvoja turizma (ZSRT-1) (Ur. l. RS,  št. 13/18 in 100/25), Odloka o proračunu Občine Selnica ob Dravi za leto 2026 (MUV, št. 2/26),  Pravilnika o sofinanciranju programov društev na področju turizma v Občini Selnica ob Dravi (MUV, št. 14/20, 6/25) je Občinski svet Občine Selnica ob Dravi na svoji ____ seji dne ______ sprejel 



LETNI PROGRAM TURIZMA 
V OBČINI SELNICA OB DRAVI ZA LETO 2026

1. člen

Uvod

Pravna podlaga za sprejem Letnega programa turizma (v nadaljevanju: LPT) na lokalni ravni je Zakon o spodbujanju razvoja turizma. V skladu s prioritetami in cilji LPT je oblikovan Pravilnik o sofinanciranju društev na področju turizma v Občini Selnica ob Dravi, v katerem se določijo pogoji in upravičenci, s katerimi se bodo zastavljeni cilji LPT uresničevali. Letni program turizma na lokalni ravni za leto 2026 opredeljuje programe turizma, ki se sofinancirajo iz občinskega proračuna Občine Selnica ob Dravi in obseg ter namen sredstev namenjenih področju razvoja turizma in določenih v občinskem proračunu za leto 2026. 
Smernice na področju razvoja turizma poudarjajo pomen ohranjanja narave in zdravega načina življenja, zato naj bo turistični razvoj usmerjen v aktivni turizem in kvalitetno preživljanje prostega časa, spoznavanje naravne in kulturne dediščine v povezavi s kulinaričnimi doživetji ter izobraževanjem. Zato naj se razvijajo turistični produkti, ki bodo zajemali prej navedeno. Za uspešen razvoj turizma v občini morajo vsi programi, ki se sofinancirajo iz občinskega proračuna, upoštevati prej omenjene smernice in morajo biti usmerjeni k:
· posameznim ciljnim skupinam glede na demografske značilnosti (npr. mladinski turizem, turizem za starejše, družinski turizem, kulturni turizem, športni turizem . . . ),
· ožjim tržnim segmentom glede na odnos do narave (npr. športni turizem, ljubitelji adrenalinskih doživetij, pohodniki, kolesarji ipd.),
· tržnim segmentom glede na to, katerim oblikam se daje prednost (npr. ljubitelji pohodov, kmetij, lokalne hrane …) in drugim tržnim segmentom.
Poseben poudarek je na spodbujanju turistične ponudbe ob različnih turističnih točkah – pohodnih ali kolesarskih poteh, ob kulturnih spomenikih, naravnih lepotah, turističnih kmetijah, naravni, kulturni in tehniški dediščini.
Na podlagi analize razvitosti in danosti občine ugotavljamo, da mora občina tudi finančno spodbujati dejavnosti za razvoj turizma. Razvojno se kažejo sledeče priložnosti: dopolnilne dejavnosti na kmetiji, promocija in prodaja lokalnih produktov, povečanje in promocija kulinarične ponudbe, sonaravni turizem v neokrnjeni naravi, kolesarski in pohodniški turizem, tematske in učne poti, povečanje prenočitvenih zmogljivosti, vzgojno izobraževalni programi in povezovanje z drugimi občinami  v Sloveniji in tujini. 
Cilji razvoja turizma so:
· povečanje atraktivnosti občine za obiskovalce in turiste,
· razvoj sonaravnega in domačinom prijaznega turizma,
· vzpostavitve učinkovitih tržnih poti za prodajo izdelkov in storitev,
· izboljšati prepoznavnost občine izven občine,
· povečanje števila delovnih mest za lokalno prebivalstvo,
· ohranjanje kulturne in naravne dediščine ter poseljenosti območij.

Ukrepi, ki se morajo izvajati v naslednjih letih, da dosežemo razvojne cilje na področju turizma:
· izgradnja in posodobitev turistične infrastrukture (ureditev tematskih in učnih poti, parkirišč, počivališč, pločnikov, pohodniških poti, poligonov, enotna turistična signalizacija …);
· izgradnja/povečanje prenočitvenih kapacitet;
· vzpostavitev informacijske podpore in informacijskih točk;
· ohranjanje območij naravnih vrednot;
· ohranjanje kulturne dediščine in tradicije;
· vzpostavitev mreže nosilcev turistične dejavnosti na podeželju (turistični ponudniki, društva …) in zagotavljanje ustrezne kadrovske strukture;
· uvajanje dopolnilnih dejavnosti na kmetiji;
· ohranitev tradicionalnih znanj in izdelovanje izdelkov tradicionalne obrti;
· svetovanje podjetnikom v turistični dejavnosti;
· razvoj turističnih proizvodov;
· razvoj turističnih spominkov;
· promocija in trženje turistične ponudbe občine;
· sodelovanje v nacionalnih in mednarodnih turističnih projektih.

2. člen

Obseg sredstev, ki se zagotavljajo za sofinanciranje izvajanja posamezne dejavnosti
 iz sredstev proračuna v letu 2026

Občina Selnica ob Dravi je zagotovila projektom razvoja turizma v proračunu za leto 2026 28.450 EUR. Županji kot posvetovalno telo občine pri načrtovanju na področju delovanja turizma svetuje Forum za turizem, ki je namenjen vključevanju posameznikov in organizacij pri pripravi kratkoročnih in dolgoročnih programov ter projektov na področju razvoja in delovanja turizma v občini. Sredstva za izvajanje LPT so v proračunu Občine Selnica ob Dravi za leto 2026 zagotovljena po proračunskih postavkah v okviru: 
- Promocija Slovenije, razvoj turizma in gostinstva, podprograma 14039002 Spodbujanje razvoja turizma in gostinstva, v višini 28.450 EUR,
Razdelitev sredstev za turizem po dejavnostih in višini:
	Vrste odhodkov
	Proračunska postavka
	Plan 2026 v EUR

	Pohodne in kolesarske poti
	04. 3. 1. 04
	3.000

	Društva in aktivi kmečkih žena
	04. 3. 1. 05
	12.000

	Projekti s področja turizma  in ohranjanje običajev (vključuje  Partnerstvo za Pohorje, Destinacija Štajerska)
	04. 3. 1. 06
	12.000

	Dravska kolesarska pot 
	04. 3. 1. 07
	1.450 

	Skupaj
	
	28.450




3. člen
Vsebine, ki se sofinancirajo po dejavnostih

Pohodne in kolesarske poti
Občina Selnica ob Dravi v letu 2026 namenja sredstva na tej postavki za ureditev dokumentacije obstoječega stanja v katastru in pripravo strokovnih dokumentov ter podlag, ki bodo osnova za nadaljnjo širitev poti in označevanje obstoječih. Sredstva v višini 3.000 EUR se bodo namenila predvsem za pripravo katastra poti v občini, idejne dokumentacije za nadaljnjo širitev, izhodišč za sistem označevanja poti in pripravo podlag za možnost kandidiranja na razpisih. Nadaljevali bomo z investicijo v pohodno pot proti Brestrnici. Pričeli bomo z označevanjem in urejanjem pohodnih in kolesarskih poti.

Sofinanciranje promocijskih aktivnosti programov društev, turističnih društev in aktivov kmečkih žena:
1. Spodbujanje izobraževanja kadrov, podpora programom za krepitev trajnostnega turističnega razvoja z organizacijo raznih delavnic, tečajev, predavanj, razstav, strokovnih ekskurzij, ogledi dobrih praks, predstavitve doma in v tujini s ciljem spodbujanja turističnih društev, da prispevajo k turističnem razvoju kraja na način, da njihove dejavnosti prispevajo k  povečanju števila obiskovalcev v občini ali da se predstavlja občina izven naše občine. 
2. Aktivnosti za ohranjanje kulinarične, kulturne, tehnične in naravne dediščine - izvajanje programa obsega: ustvarjanje turistične kulture med domačim prebivalstvom in spodbujanje k ohranjevanju kulinarične, kulturne, tehnične in naravne dediščine ter vključevanje le-teh v turistično ponudbo. Cilj aktivnosti je povečanje števila obiskovalcev v občini in širjenje prepoznavnosti občine v Sloveniji ali v tujini.
[bookmark: _gjdgxs]3. Aktivnosti na področju urejanja in varstva okolja - izvajanje programa obsega: ozaveščanje prebivalstva za preprečevanje onesnaževanja, npr.: akcija ozaveščanja s poudarkom preprečevanja divjih odlagališč, spodbujanje k ohranjanju čistega okolja, kot npr. vzdrževanje, urejanje kolesarsko-pohodne poti k Dravi ob hladilnici Kmetijske zadruge, vzdrževanje klopi za sprehajalce, urejanje učnih poti, vzdrževanje turistične usmerjevalne signalizacije ter drugih akcij. Namen aktivnosti je urejanje krajine, da je privlačna za domačine in obiskovalce.
4. Spodbujanje lokalnega prebivalstva za sodelovanje pri pospeševanju turizma - izvajanje programa obsega: vzpostavitev spodbudnega okolja za učinkovitejši in uspešnejši razvoj lokalnega turizma z organizacijo in izvedbo raznih akcij, prireditev kot npr.: »cvetličnih sejmov«, akcija za »najbolj urejeno dvorišče«, »naj balkon«, »najboljša gostinska ponudba«, izvajanjem izobraževanj za spodbujanje ustanovitve dejavnosti na področju turizma, ki vplivajo na večanje števila turistov v kraju, povečujejo prenočitvene in pogostitvene kapacitete ter podobno.
5. Organiziranje, sodelovanje in izvedba turističnih prireditev lokalnega in širšega pomena - izvajanje programa obsega: organiziranje in sodelovanje pri organizaciji turističnih prireditev lokalnega in širšega pomena. Društvo pridobi točke za prejete nagrade, priznanja in dosežke. 
6. Izvajanje promocijske in informativne dejavnosti ter drugih aktivnosti za prepoznavnost - izvajanje programa obsega: sprejemanje, vodenje in informiranje turistov in drugih obiskovalcev, sodelovanje z drugimi turističnimi organizacijami iz drugih krajev Slovenije in tujine, predstavitve na sejmih in razstavah doma in v tujini, predstavitev naše občine potencialnim turistom s svojimi izdelki in storitvami, javno nastopanje v medijih, promoviranje lokalnih turističnih znamenitosti in turističnih prireditev ter dogodkov z izdajo prospektov, razglednic, brošur, zloženk, CD-jev in drugega promocijskega materiala, ter promocija na družbenih omrežjih.
7. Aktivnosti za zagotavljanje ozaveščenosti mladine v delovanju na področju turizma - izvajanje programa obsega: aktivnosti za ozaveščanje otrok in mladine na področju turizma, ohranjanje kulturne in naravne dediščine, vključevanje mladih v čistilne akcije, akcije urejanje okolja, organizacija raznih delavnic, razstav in ogledi dobrih praks posebej prirejene za aktiviranje mladih. 
8. Sofinanciranje redne dejavnosti društva - izvajanje programa obsega: za sofinanciranje redne dejavnosti društvo pridobi točke glede na število članov. S tem ukrepom se podpira tehnično delovanje  in pokrivanje materialnih stroškov za redno delovanje. Kot član društva se šteje oseba, ki je pristopila v skladu z določili Zakona o društvih in je v preteklem koledarskem letu izpolnila vse članske obveznosti. Točke za člane, društvo pridobi v primeru, če k razpisni dokumentaciji priloži seznam članov. 
Navedeni programi se bodo v skupni višini 12.000 EUR sofinancirali z javnim razpisom za izvedene aktivnosti v preteklem letu. Vrednotenje programov bo v skladu z opredeljenimi merili in kriteriji v Pravilniku o sofinanciranju dejavnosti in programom društev na področju turizma v Občini Selnica ob Dravi. 

Projekti s področja turizma - izvajanje programa obsega: 

· sodelovanje s Štajersko turistično zvezo Maribor s  posamičnimi predstavitvami našega kraja na različnih sejmih po Sloveniji, s svetovanjem in koordinacijo turističnih društev na območju Štajerske, 
· sodelovanje z Regionalno razvojno agencijo Maribor, 
· izvajanje programov TZS v projektu Moja dežela lepa in gostoljubna, likovni natečaji za malčke, tekmovanja učencev v kuhanju…,
· izvedbo prireditve Zlata vrtnica s podelitvijo priznanj in pohval, prikaz obrezovanja sadnega drevja, različna predavanja in ogledi okrasnih vrtov,
· oživljanje vaških središč preko projekta  Odprta dvorišča v Črešnjevcu ob Dravi,
· urejanje lokalne krajine s čistilnimi akcijami, z urejanjem in čiščenjem zapuščenih poti do kulturnih spomenikov širšega pomena, z zasaditvijo dreves in grmovnic po občini, novoletni prižig lučk in okrasitev jelke,
· tradicionalne dogodke v občini, kot so Praznik jabolk, blagoslov konj, budnica za 1. maj, Binkoštni pohod, pustovanje in Martinovanje ter drugi. 
· promocijo občine v sklopu nacionalnega in mednarodnega povezovanja z občinami in kraji v Sloveniji in izven nje. 

V okviru projektov s področja turizma bo financirano tudi ohranjanje običajev in navad. Občina namenja posebno pozornost ohranjanju običajev in navad ter promociji le-teh v turistične namene. Financirali se bodo projekti, katerih namen je priprava, vzpostavitev in vzdrževanje etnoloških zbirk, priprava in popis posameznih materialov ali ustnega izročila, priprava promocijskega materiala (zloženke, spominki, spletne strani,...), predstavitev zbirk in drugega etnološkega materiala širši javnosti v naši občini in v drugih krajih v Sloveniji ter tujini.


Dravska kolesarska pot
V letu 2026 nadaljujemo z aktivnostmi urejanja Dravske kolesarske poti. Na podlagi dogovora se je za izgradnjo kolesarske poti zavezalo 18 občin med Dravogradom in Središčem ob Dravi. Delež naše občine je v tem letu predviden v višini 1.450 EUR.

4. člen
Veljavnost in uporabnost

Letni program turizma začne veljati naslednji dan po sprejetju na občinskem svetu in se uporablja za izvedbo Javnega razpisa in razdelitev sredstev za sofinanciranje programov in projektov na področju turizma v Občini Selnica ob Dravi v letu 2026. Letni program se objavi na spletni strani Občine Selnica ob Dravi, na krajevno običajen način in v Medobčinskem uradnem vestniku.


Številka:  322-0002/2026
Datum:              2026				          

                                                                                              dr. Vlasta KRMELJ, univ. dipl. inž.
                                                                                                                ŽUPANJA                                                                             

